Lav et referat af nedenstående tekst:

Tekst:
Omkring klokken 4, natten til onsdag blev Brønderslev Kommunale Beredskab kaldt ud til en brand på Fredensgade 6 i Dronninglund. - Branden har raseret køkkenet og resten af huset er svært sod- og røgskadet, siger Jørgen Pedersen, der er indsatsleder ved det kommunale beredskab. - Det var en rimelig heftig brand, som vi skulle bruge omkring tre timer på at få bugt med, siger han. Lokalpolitiet i Frederikshavn skal nu efterforske branden, som de mistænker er påsat. - Der er flere arnesteder, som får os til at tro, den er påsat. Samtidig er det anden gang på godt en måned, der er brand i det hus og vi har også mistanke om at den første brand var påsat, siger Lars Jensen, politikommissær ved lokalpolitiet i Frederikshavn. Huset står ubeboet, men politiet ved hvem ejeren er, og ham vil de nu gerne i kontakt med.

Referat:
En brand i en villa i Dronninglund natten til onsdag er formentlig påsat, siger politiet. For godt en måned siden var den samme villa i brand.